| Medaljeoversikt |
| --- |
| Konkurrerte for Portugals flagg Portugal |
| Boccia |
|  Paralympiske leker |
| Sølv | Athen 2004 | BC2, individuelt |
| Gull | Athen 2004 | BC1-2, lag |
| Bronse | Sydney 2000 | BC1-2, lag |
| Sølv | Atlanta 1996 | BC1-2, lag |
| VM i boccia |
| Sølv | Rio de Janeiro 2006 | BC2, individuelt |
| Sølv | Rio de Janeiro 2006 | BC1-2, lag |
| Verdenscupen i boccia |
| Bronse | Vancouver 2007 | BC1-2, lag |
| Sølv | Christchurch 2003 | BC2, individuelt |
| Gull | Christchurch 2003 | BC1-2, lag |
| EM i boccia |
| Gull | Póvoa de Varzim 2009 | BC1-2, lag |
| Gull | Póvoa de Varzim 2005 | BC1-2, lag |

**Pedro Miguel Lopes Araújo da Silva** (født 16. juli 1974) er en portugisisk handikappet bocciaspiller, som konkurrerer i klassen BC2, som er en av klassene for utøvere med cerebral parese.

Karriere
--------

Silva deltok ved Paralympiske sommerleker 1996 i Atlanta, der han gikk videre fra gruppespillet med fire seier på fem kamper, men ble slått ut i kvartfinalen av spanske Jesus Fraile. I lagkonkurransen i klassen BC1/2 fikk Portugal sølv, etter finaletap 1-12 for Spania. Silva spilte her på lag med Antonio Marques, Fernando Ferreira og João Alves. Ved de neste paralympiske sommerlekene, i Sydney, gikk han også videre til sluttspillet, men ble denne gangen slått ut av Elizabeth Ann Ray fra USA i åttendedelsfinalen. I lagkonkurransen vant Portugal alle sine tre kamper i gruppespillet, og slo Norge i kvartfinalen, men tapte semifinalen 4-9 for Spania. I bronsefinalen møtte de New Zealand, og vant 9-2, dermed fikk de bronse. De andre på Portugals BC1/2-lag denne gangen var Luis Belchior, Antonio Marques og Fernando Ferreira.

Han deltok ved Verdenscupen i boccia 2003 i Christchurch på New Zealand. Individuelt kom han på 2.-plass, etter finaletap mot sin landsmann Fernando Ferreira, og i lagkonkurransen fikk Portugall gull. Året etter kom han på 2.-plass ved Paralympiske sommerleker 2004 i Athen, der Portugal igjen fikk gull i lagkonkurransen. Ved EM i boccia 2005 endte han på 10.-plass, men fikk igjen gull i lagkonkurransen. Han fikk sølv både individuelt og i lagkonkurransen ved VM i boccia 2006; sørkoreanske Hoi Ying Kwok tok gullet individuelt, og New Zealand vant lagkonkurransen. Ved utgangen av 2006 var Silva dermed rangert som nummer 1 i verden i klassen BC1/2.

Ved Verdenscupen i boccia 2007 i Vancouver i Canada kom han på 11.-plass i den individuelle konkurransen. I lagkonkurransen slo Portugal Norge 8-2 i bronsefinalen, og fikk bronse. Han deltok ikke ved Paralympiske sommerleker 2008, men deltok igjen ved EM i boccia 2009 i portugisiske Póvoa de Varzim. Individuelt kom han på 4.-plass, etter at han tapte bronsefinalen 3-7 for britiske Nigel Murray, og i lagkonkurransen fikk Portugal gull, etter at de slo Storbritannia på tie-break etter 6-6 ved full tid i finalen.

Silva deltok også ved VM i boccia 2010 i Lisboa i Portugal. Her vant han alle tre kampene i gruppespillet, og gikk videre til sluttspillet. Imidlertid tapte han åttendedelsfinalen mot sørkoreanske So-Yeong Jeong, og endte på 11.-plass. Portugal kom på 9.-plass i lagkonkurransen, etter at de tapte åttendedelsfinalen 6-7 for Irland. Han deltok ikke ved Verdenscupen i boccia 2011 eller Europacupen i boccia 2011, og var ved utgangen av 2011 rangert som nummer 31 i verden i sin klasse.

Referanser
----------

1. ↑  IPC - *Atlanta 1996 Paralympic Games - Boccia - Mixed Individual C2*, besøkt 27. mars 2013.
2. ↑  IPC - *Atlanta 1996 Paralympic Games - Boccia - Mixed Team C1-C2*, besøkt 27. mars 2013.
3. ↑  IPC - *Sydney 2000 Paralympic Games - Boccia - Mixed Individual BC2*, besøkt 27. mars 2013.
4. ↑  IPC - *Sydney 2000 Paralympic Games - Boccia - Mixed Team BC1-BC2*, besøkt 28. mars 2013.
5. ↑  CPISRA - *Boccia CPISRA World Ranking List 2006* Arkivert 16. september 2012 hos Wayback Machine. besøkt 28. mars 2013.
6. ↑  CPISRA 2007 boccia world cup (arkivert hos Wayback Machine), besøkt 28. mars 2013.
7. ↑  CPISRA - Boccia European Championships 2009 - Povoa de Varzim Arkivert 16. september 2012 hos Wayback Machine. besøkt 28. mars 2013.
8. ↑  CPISRA - *Boccia World Rank List - Friday, Dec 16 2011* Arkivert 16. september 2012 hos Wayback Machine. besøkt 28. mars 2013.